Vazirlar Mahkamasining “Umumiy oʻrta taʼlim muassasalarining oʻrnak koʻrsatgan xodimlarini moddiy ragʻbatlantirish tartibini takomillashtirish toʻgʻrisida” 2019-yil 30-sentabrdagi 823-son qaroriga oʻzgartirish va qoʻshimchalar kiritish haqida
(resolution, 2020-12-31)

Umumiy oʻrta taʼlim muassasalarida taʼlim sifatini oshirishga qaratilgan tadbirlarning taʼsirchanligini hamda maktablar rahbarlari va pedagogik jamoalarning masʼuliyatini yanada oshirish, umumtaʼlim muassasalarining oʻrnak koʻrsatgan xodimlari faoliyatining natijadorligi asosida ularni ragʻbatlantirishning shaffof tizimini joriy etish maqsadida Vazirlar Mahkamasi qaror qiladi: 1. Vazirlar Mahkamasining “Umumiy oʻrta taʼlim muassasalarining oʻrnak koʻrsatgan xodimlarini moddiy ragʻbatlantirish tartibini takomillashtirish toʻgʻrisida” 2019-yil 30-sentabrdagi 823-son qaroriga (Oʻzbekiston Respublikasi QT, 2019-y., 9-son, 231-modda) ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Xalq taʼlimi vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev va Oʻzbekiston Respublikasi xalq taʼlimi vaziri Sh.X. Shermatov zimmasiga yuklansin. 1. Quyidagi mazmundagi 21-band qoʻshilsin: “21. Oʻzbekiston Respublikasi Oliy va oʻrta maxsus taʼlim vazirligi, Vazirlar Mahkamasi huzuridagi Davlat test markazi yakunlangan oʻquv yilida umumiy oʻrta taʼlim muassasalarining oliy taʼlim, oʻrta maxsus taʼlim muassasalariga oʻqishga qabul qilingan 11-sinf bitiruvchilari roʻyxatini har kalendar yilining IV choragi yakuniga qadar Xalq taʼlimi vazirligiga taqdim etib borsin”. 2. Qarorga 1-ilova (Umumiy oʻrta taʼlim muassasalarining oʻrnak koʻrsatgan xodimlarini ragʻbatlantirishning direktor jamgʻarmasini tashkil etish va uning mablagʻlaridan foydalanish tartibi toʻgʻrisidagi nizom)da: a) 4-bandning ikkinchi xatboshi quyidagi tahrirda bayon qilinsin: “umumtaʼlim muassasalarining oʻrnak koʻrsatgan pedagog (ular umumiy sonining koʻpi bilan 50 foizi), psixolog va kutubxona xodimlarining bazaviy tarif stavkasiga har oylik ustama belgilash yoʻli bilan ularni moddiy ragʻbatlantirish”; b) 12-bandda: “a” kichik bandda: ikkinchi xatboshi quyidagi tahrirda bayon qilinsin: “bazaviy tarif stavkasiga har oylik ustama belgilangan pedagog xodimlar soni umumtaʼlim muassasasida faoliyat koʻrsatayotgan jami pedagog xodimlar umumiy sonining 50 foizidan oshib ketmasligini nazorat qiladi”; toʻrtinchi xatboshi quyidagi tahrirda bayon qilinsin: “oʻquv yili davomida bazaviy tarif stavkasiga har oylik ustama belgilangan pedagog, psixolog va kutubxona xodimlari faoliyatining natijadorligi boʻyicha ushbu Nizomga 2, 2a, 2b-ilovalar bilan tasdiqlangan shakllar asosida tizimli ichki monitoring yuritadi”; “b” kichik bandning birinchi xatboshidagi “oʻqituvchilar” soʻzi “pedagog, psixolog” soʻzlari bilan almashtirilsin; v) 15-bandning birinchi xatboshidagi “ota-onalar qoʻmitasi” soʻzlari “kuzatuv kengashi va oʻquvchilar ota-onalari” soʻzlari bilan almashtirilsin; g) 16-bandning toʻrtinchi xatboshidagi va 17-banddagi “mukofotlash” soʻzi “xodimlarni mukofotlash” soʻzlari bilan almashtirilsin; d) 25-band quyidagi tahrirda bayon qilinsin: “25. Umumtaʼlim muassasasining pedagog xodimlari faoliyati davomida xalqaro baholash dasturlari boʻyicha xalqaro tadqiqotlarga oʻquvchilarni tayyorlab borish ishlariga munosib hissa qoʻshgan pedagog xodimlarga mazkur Nizomning 21-bandida koʻrsatilgan ustamalar oʻrniga bazaviy tarif stavkasiga nisbatan har oylik 100 foiz boʻlgan ustama haq toʻlanadi. Har oylik bazaviy tarif stavkalariga nisbatan 100 foizlik ustama haq olishga daʼvogar pedagog xodimlar roʻyxati Ishchi guruhning qarori asosida xalqaro baholash tadqiqotlari turkumiga kiruvchi fanlar doirasida shakllantiriladi hamda umumtaʼlim muassasasi direktori tomonidan tuman (shahar) xalq taʼlimi boʻlimiga har yili 1-martga qadar taqdim etiladi. 100 foizlik ustama haq olishga daʼvogar pedagog xodimlarning mashgʻulot olib boradigan fanlari boʻyicha oʻquvchilarining bilimlari xalqaro baholash dasturlari integratsiya qilingan nazorat materiallari asosida oʻtkaziladigan sinovlar natijalariga koʻra aniqlanadi. Qoraqalpogʻiston Respublikasi Xalq taʼlimi vazirligi, Toshkent shahar xalq taʼlimi bosh boshqarmasi va viloyatlar xalq taʼlimi boshqarmalarining tashqi monitoring natijalariga koʻra, oʻquvchilar oʻrtacha 80 foizdan kam boʻlmagan koʻrsatkichga ega boʻlganda, Ishchi guruh tomonidan oʻqituvchiga yangi oʻquv yilidan boshlab bazaviy tarif stavkasiga nisbatan har oylik 100 foiz ustama haq belgilanadi”; e) quyidagi mazmundagi 251-band qoʻshilsin: “251. Xalqaro baholash dasturlari integratsiya qilingan nazorat materiallari Vazirlar Mahkamasi huzuridagi Taʼlim sifatini nazorat qilish davlat inspeksiyasi huzuridagi Taʼlim sifatini baholash boʻyicha xalqaro tadqiqotlarni amalga oshirish milliy markazi bilan hamkorlikda Respublika taʼlim markazi tomonidan tayyorlanadi. Respublika taʼlim markazi tomonidan tayyorlangan nazorat materiallari asosida Qoraqalpogʻiston Respublikasi Xalq taʼlimi vazirligi, Toshkent shahar xalq taʼlimi bosh boshqarmasi va viloyatlar xalq taʼlimi boshqarmalari tomonidan 100 foizlik ustama haq olishga daʼvogar pedagog xodimlarning mashgʻulot olib boradigan fanlari boʻyicha oʻquvchilarining bilimlari tashqi monitoring tarzida oʻquv yili yakuniga qadar baholanadi hamda 100 foizlik ustama haq olish huquqini qoʻlga kiritgan pedagog xodimlar (ustama olish davrida) shartli ravishda “Aʼlo darajali” pedagoglar deb yuritiladi. Daʼvogar oʻqituvchi dars mashgʻulotlari olib boradigan sinflarning 30 foizi tuman (shahar) xalq taʼlimi boʻlimlarining tashqi monitoring jarayonida qamrab olinishi shart”; j) 26-band quyidagi tahrirda bayon qilinsin: “26. Umumtaʼlim muassasasida oʻquv-tarbiya jarayoni sifatini yanada yaxshilash, fanlararo integratsiyani kuchaytirish, taʼlim va tarbiya jarayonini zamonaviy pedagogik texnologiyalar asosida tashkil etish, STEAM yondashuvini samarali tatbiq etish, taʼlim jarayonida pedagog xodimlarga oʻz vaqtida metodik yordamni tashkil etish, ularning kasbiy va metodik mahoratini hamda malakasini oshirishda faolligi uchun Ishchi guruhning qarori bilan (mazkur Nizomning 4-bandida belgilangan oʻqituvchilar umumiy sonining 50 foizidan tashqari) umumtaʼlim muassasasining fan yoʻnalishlari boʻyicha uslubiy birlashmalari rahbarlari bazaviy tarif stavkalariga 10 foiz har oylik ustama haq belgilanishi mumkin”; z) 27-band quyidagi tahrirda bayon qilinsin: “27. Umumtaʼlim muassasasining rahbar xodimlariga (direktor, direktorning oʻquv ishlari hamda maʼnaviy-maʼrifiy ishlar boʻyicha oʻrinbosarlari) va oʻz faoliyatini soatbay haq toʻlash asosida amalga oshiradigan oʻqituvchilariga mazkur har oylik ustamalar belgilanmaydi, Xalqaro matematika olimpiadasi — International Mathematical Olympiad (IMO), Xalqaro fizika olimpiadasi — International Physics Olympiad (IPhO), Xalqaro kimyo olimpiadasi — International Chemistry Olympiad (IChO), Xalqaro biologiya olimpiadasi — International Biology Olympiad (IBO), Xalqaro informatika olimpiadasi — International Olympiad in Informatics (IOI) — fan olimpiadalarida oʻquvchilari gʻoliblikni qoʻlga kiritgan maktab rahbari (direktor) bundan mustasno”; i) 30-band quyidagi tahrirda bayon qilinsin: “30. Xalqaro matematika olimpiadasi — International Mathematical Olympiad (IMO), Xalqaro fizika olimpiadasi — International Physics Olympiad (IPhO), Xalqaro kimyo olimpiadasi — International Chemistry Olympiad (IChO), Xalqaro biologiya olimpiadasi — International Biology Olympiad (IBO), Xalqaro informatika olimpiadasi — International Olympiad in Informatics (IOI) gʻoliblarini tayyorlagan oʻqituvchilar va taʼlim muassasasi direktorlariga navbatdagi oʻquv yili uchun Jamgʻarma mablagʻlari hisobidan oltin, kumush va bronza medallariga qarab tegishincha qoʻshimcha 200, 175 va 150 foizlik ustama haq toʻlanadi”; k) quyidagi mazmundagi 301 va 302-bandlar qoʻshilsin: “301. Umumtaʼlim muassasalari bitiruvchilarining oliy hamda professional taʼlim tashkilotlariga oʻqishga kirish hamda ishga joylashish koʻrsatkichlari asosida har yili 1-fevralga qadar oʻtgan yilgi erishilgan natijalardan kelib chiqib, Jamgʻarma mablagʻlari hisobidan umumtaʼlim muassasalari rahbar xodimlari quyidagi mehnatga haq toʻlashning eng kam miqdorida ragʻbatlantiriladi: oʻquvchilarining 90 foizi va undan ortiq qismi oliy hamda professional taʼlim tashkilotlariga oʻqishga qabul qilingan va (yoki) ishga joylashgan umumtaʼlim muassasalarining direktorlari — 12 baravar, direktori oʻrinbosarlari — 6 baravardan; oʻquvchilarining 85 — 89 foiz qismi oliy hamda professional taʼlim tashkilotlariga oʻqishga qabul qilingan va (yoki) ishga joylashgan umumtaʼlim muassasalarining direktorlari — 9 baravar, direktor oʻrinbosarlari — 4,5 baravardan; oʻquvchilarining 80 — 84 foiz qismi oliy hamda professional taʼlim tashkilotlariga oʻqishga qabul qilingan va (yoki) ishga joylashgan umumtaʼlim muassasalarining direktorlari — 6 baravar, direktor oʻrinbosarlari — 3 baravardan. 302. Mazkur Nizomning 301-bandida nazarda tutilgan pul mukofotlarini tayinlash tuman (shahar) xalq taʼlimi boʻlimlarining murojaatiga koʻra hududiy xalq taʼlimi boshqarmalarining tegishli buyrugʻi asosida amalga oshiriladi. Bunda: oʻquvchilarning umumiy sonini hisoblaganda, muddatli harbiy xizmatni oʻtayotgan oʻquvchilar hisobga olinmaydi; umumtaʼlim muassasalari bitiruvchilarining ishga joylashish koʻrsatkichlari ular maktabni tamomlagan vaqtdan boshlab joriy yil yakuniga qadar boʻlgan davrda 3 oydan ortiq vaqt davomida faoliyat yuritgan hollarda shaxsiy jamgʻarib boriladigan pensiya tizimi yoki “Yagona milliy mehnat tizimi” maʼlumotlari asosida shakllantiriladi; oliy hamda professional taʼlim tashkilotlariga oʻqishga qabul qilingan oʻquvchilar soni ushbu Nizomning 301-bandi ikkinchi — toʻrtinchi xatboshilarida belgilangan foiz qismining kamida uchdan bir qismini tashkil etishi lozim; tuman (shahar) xalq taʼlimi boʻlimlari oʻz murojaatida mazkur Nizomning 301-bandida qayd etilgan koʻrsatkichlarni asoslovchi hujjatlar bilan birgalikda tasdiqlangan holda tegishli hududiy xalq taʼlimi boshqarmalariga taqdim etadi; Qoraqalpogʻiston Respublikasi Xalq taʼlimi vazirligi, Toshkent shahar xalq taʼlimi bosh boshqarmasi va viloyatlar xalq taʼlimi boshqarmalari erishilgan koʻrsatkichlarning haqqoniyligini tekshirib koʻradi hamda tasdiqlangan maʼlumotlar asosida maktab direktori va direktor oʻrinbosarlarini mukofotlash boʻyicha tegishli buyruq qabul qiladi va ushbu buyruq mukofotlarni toʻlash uchun asos hisoblanadi”; l) 32 va 33-bandlar quyidagi tahrirda bayon qilinsin: “32. Prezident maktablariga tanlov asosida qabul qilingan har bir oʻquvchi uchun tegishli umumtaʼlim muassasasining mos (tanlov, musobaqa, imtihon fanlari) fan oʻqituvchisi mazkur Nizomning 29-bandidan tashqari Jamgʻarma mablagʻlari hisobidan bazaviy tarif stavkasining ikki baravari miqdorida bir yoʻla mukofot puli toʻlash yoʻli bilan ragʻbatlantirilishi mumkin. 33. Umumtaʼlim muassasalari xodimlariga moddiy yordam ularning murojaatiga koʻra yoki umumtaʼlim muassasasi kasaba uyushmasi tashkilotining tashabbusi boʻyicha favqulodda hollarda, yaʼni yaqin qarindoshi (otasi, onasi, turmush oʻrtogʻi, farzandi) vafot etganda, xodim va uning yaqin qarindoshi (otasi, onasi, turmush oʻrtogʻi, farzandi) ogʻir jarohat olganda, ogʻir kasallikka chalinganda, xodim tabiiy ofatdan zarar koʻrganda koʻrsatiladi”; m) Nizomga 1-ilovaning matni quyidagi tahrirda bayon qilinsin: 1. Umumtaʼlim muassasalaridagi oʻqituvchilarning bazaviy tarif stavkalariga har oylik ustamalar ularning kasbiy mahorati, maʼnaviy-axloqiy, tarbiyaviy va sinfdan tashqari ishlari uchun quyidagi mezonlar asosida belgilanadi: T/r Koʻrsatkichlar Amalga oshirilgan aniq ishlarning qisqacha taʼrifi, uning natijalari (samaradorligi), qoʻllanilayotgan shakli va uslubi, oʻtkazilgan mashgʻulotlarning soni, oʻquvchilar qamrovining oʻrtacha soni Reyting bahosi Maksimal ball Faoliyat natijalariga koʻra qoʻyiladigan ballar Koʻrsatkichlar 1. Oʻquvchilarning choraklik baholarining oʻrtacha qiymati Oʻqituvchi dars oʻtayotgan sinflardagi oʻ�uvchilarning choraklik oʻrtacha baholari oʻzlashtirishning sifat (“4” va “5” baho) koʻrsatkichi asosida aniqlanadi 5 3 Sifat koʻrsatkichi umumiy oʻquvchilar sonining 56 — 70 foizini, shu jumladan, murakkab fanlar (ona tili, rus tili, chet tili, matematika, fizika, kimyo, biologiya) yoʻnalishlarida 56 — 65 foizini tashkil etganda 4 Sifat koʻrsatkichi umumiy oʻquvchilar sonining 71 — 85 foizini, shu jumladan, murakkab fanlar (ona tili, rus tili, chet tili, matematika, fizika, kimyo, biologiya) yoʻnalishlarida 66 — 80 foizini tashkil etganda 5 Sifat koʻrsatkichi umumiy oʻquvchilar sonining 86 foizi va undan yuqorini, shu jumladan, murakkab fanlar (ona tili, rus tili, chet tili, matematika, fizika, kimyo, biologiya) yoʻnalishlarida 81 foizdan yuqorini tashkil etganda 2. * “Fan olimpiadasi” va boshqa koʻrik tanlovlar, musobaqalarning tuman (shahar) bosqichida oʻquvchisining ishtiroki Oʻquvchilarining olimpiada, tanlovlar, musobaqalar va boshqa tadbirlardagi ishtiroki va natijalari asosida baholanadi 30 10 Tuman (shahar) miqyosidagi olimpiada, tanlov va boshqa tadbirlarda qatnashib, oʻquvchilari eng quyi gʻolib koʻrsatkichining 55 foizidan yuqori natijalarni koʻrsatganda 20 Tuman (shahar) miqyosidagi olimpiada, tanlov va boshqa tadbirlarda qatnashib, oʻquvchilari eng quyi gʻolib koʻrsatkichining 70 foizidan yuqori natijalarni koʻrsatganda 30 Tuman (shahar) miqyosidagi olimpiada, tanlov va boshqa tadbirlarda qatnashgan oʻquvchilari 1-, 2-, 3-oʻrinlarni egallaganda 3. ** Tanlov va boshqa tadbirlarda boshlangʻich sinf oʻquvchilarining ishtiroki Boshlangʻich sinf oʻquvchilarining maktab miqyosidagi tanlov va boshqa tadbirlardagi ishtiroki natijalari asosida baholanadi 30 10 Maktab miqyosidagi tanlov va boshqa tadbirlarda qatnashgan oʻquvchilari toʻplashi mumkin boʻlgan maksimal ballning ulushi 55 — 70 foizni tashkil etganda 20 Maktab miqyosidagi tanlov va boshqa tadbirlarda qatnashgan oʻquvchilari toʻplashi mumkin boʻlgan maksimal ballning ulushi 71 — 85 foizni tashkil etganda 30 Maktab miqyosidagi tanlov va boshqa tadbirlarda qatnashgan oʻquvchilari toʻplashi mumkin boʻlgan maksimal ballning ulushi 86 — 100 foizni tashkil etganda 4. Oʻqituvchi ish tajribasining ommalashtirilganligi Oʻqituvchi ish faoliyati maktab, tuman (shahar), viloyat va respublika miqyosida ommalashtiriladi (oʻqituvchining faoliyati baholash davriga nisbatan soʻnggi 3 yillikda ommalashtirilganligi) 15 7 Ish tajribasi maktab miqyosida ommalashtirilganda 10 Ish tajribasi tuman (shahar) miqyosida ommalashtirilganda 12 Ish tajribasi viloyat miqyosida ommalashtirilganda 15 Ish tajribasi respublika miqyosida ommalashtirilganda 5. Pedagogik ish staji Taʼlim muassasalaridagi pedagog xodimning ish stajiga qarab baholanadi 10 4 pedagogik ish staji 1 yildan 5 yilgacha 7 pedagogik ish staji 5 yildan 10 yilgacha 10 pedagogik ish staji 10 yil va undan yuqori 6. Sinf rahbarligi Sinf rahbarligi yuklatilganligi 5 0 Sinf rahbarligi yuklatilmagan boʻlsa 5 Sinf rahbarligi yuklatilgan boʻlsa 7. Malaka oshirish kurslaridan oʻtganligi Reja asosida 10 0 Oʻz vaqtida malaka oshirish kurslarida qatnashmagan boʻlsa 2 Malaka oshirish kurslari yakuniga koʻra yakuniy attestatsiyadan oʻta olmagan va tegishli sertifikatga ega boʻlmasa 10 Oʻz vaqtida malaka oshirish kurslaridan oʻtib, tegishli sertifikatga ega boʻlsa *** 8. Sinfdan tashqari ishlar Oʻquvchilarning dunyoqarashini kengaytirish, ijodkorlik va sanʼatga qaratilgan qoʻshimcha mashgʻulotlar olib borish 15 5 Kreativlikni ragʻbatlantirishga qaratilgan tadbirlarni (fotokoʻrgazmalar, hunarmandchilik, musiqa va teatr sahnalari kabi) tashkil etgan boʻlsa 10 Oʻquvchilarni fikrlashga oʻrgatuvchi va dunyoqarashini kengaytiruvchi, yangi koʻnikmalar beruvchi qoʻshimcha mashgʻulotlar (debat va hikoya qilish klublari, maktab radiosi/gazetasi/veb-sayti, axborot tahliliy mashgʻulotlari) olib borsa 15 Oʻquvchilarni izlanishga undovchi ishlarni (iqtidorli va boʻsh oʻzlashtiruvchi oʻquvchilar bilan qoʻshimcha mashgʻulotlar oʻtkazish, nutq sanʼati tadbirlari) olib borsa 9. Oʻqituvchining pedagoglik faoliyati bahosi Oʻqituvchining pedagogik faoliyatiga oʻquvchilar (oʻqituvchi dars beradigan sinflardagi oʻquvchilarning kamida 60 foizi oʻrtasida) va baholashda qatnashgan Kuzatuv kengashi aʼzolari oʻrtasida oʻtkaziladigan soʻrovnoma natijalari (ijobiy fikrlari) asosida aniqlanadi 5 0 Soʻrovnomada qatnashganlar Kengash aʼzolari soniga nisbatan “ijobiy fikr” bildirganlar ulushi 50 foizdan past boʻlsa 5 Soʻrovnomada qatnashganlar Kengash aʼzolari soniga nisbatan “ijobiy fikr” bildirganlar ulushi 50 foiz va undan yuqori boʻlsa 5 0 Soʻrovnomada qatnashganlar oʻquvchilar soniga nisbatan “ijobiy fikr” bildirganlar ulushi 60 foizdan past boʻlsa 5 Soʻrovnomada qatnashganlar oʻquvchilar soniga nisbatan “ijobiy fikr” bildirganlar ulushi 60 foiz va undan yuqori boʻlsa MAKSIMAL BALL: 100 2. Umumtaʼlim muassasalaridagi kutubxona xodimlarining faoliyati 100 ballik tizimda quyidagi mezonlar asosida baholanadi: T/r Mezonlar Maksimal ball Faoliyat natijalariga koʻra qoʻyiladigan ballar Koʻrsatkichlar 1. Kutubxona boʻyicha mutaxassislik maʼlumotiga ega boʻlishi 10 ball 0 Nomutaxassislar 10 Oʻrta maxsus yoki oliy maʼlumotli mutaxassis boʻlsa 2. Malaka oshirishdan oʻtganligi 10 0 Oʻz vaqtida malaka oshirish kurslarida qatnashmagan boʻlsa 2 Malaka oshirish kurslari yakuniga koʻra yakuniy attestatsiyadan oʻta olmagan va tegishli maʼlumotnoma yoki sertifikatga ega boʻlmasa 10 Oʻz vaqtida malaka oshirish kurslaridan oʻtib, tegishli maʼlumotnoma yoki sertifikatga ega boʻlsa 3. Kutubxonachi lavozimidagi ish staji 20 5 Kutubxonachilikka oid ish staji 1 yildan 5 yilgacha 10 Kutubxonachilikka oid ish staji 5 yildan 10 yilgacha 20 Kutubxonachilikka oid ish staji 10 yil va undanyuqori 4. Maktabda ehtiyojga koʻra darsliklar boʻyicha buyurtmalarning toʻgʻri shakllantirilganligi 30 0 Buyurtmalarni shakllantirishda 10 foizdan ortiq xatoliklar mavjud boʻlsa va darsliklar bilan taʼminlanganlik 80 foizdan past boʻlsa 10 Buyurtmalarni shakllantirishda 10 foizgacha xatoliklar mavjud boʻlsa va darsliklar bilan taʼminlanganlik 80 — 89 foizni tashkil etsa 20 Buyurtmalarni shakllantirishda 5 foizgacha xatoliklar mavjud boʻlsa va darsliklar bilan taʼminlanganlik 90 — 95 foizni tashkil etsa 30 Buyurtmalar toʻgʻri shakllantirilgan va darsliklar bilan taʼminlanganlik 96 — 100 foizni tashkil etsa 5. Oʻquvchilarning kutubxonaga jalb qilinishi 30 10 Har oyda umumiy oʻquvchilarning 1 foizdan 30 foizgacha jalb qilingan boʻlsa 20 Har oyda umumiy oʻquvchilarning 30 foizdan 50 foizgacha jalb qilingan boʻlsa 30 Har oyda umumiy oʻquvchilarning 50 va undan yuqori foizi jalb qilingan boʻlsa MAKSIMAL BALL: 100 3. Umumtaʼlim muassasalaridagi psixolog xodimlarning faoliyati 100 ballik tizimda quyidagi mezonlar asosida baholanadi: T/r Mezonlar Maksimal ball Faoliyat natijalariga koʻra qoʻyiladigan ballar Koʻrsatkichlar 1. Psixologiya boʻyicha mutaxassislik maʼlumotiga ega boʻlishi 10 5 Oliy maʼlumotli mutaxassisning (yoki qayta tayyorlovdan oʻtgan mutaxassis) sohadagi ish staji 1 yildan 5 yilgacha boʻlsa 10 Oliy maʼlumotli mutaxassisning (yoki qayta tayyorlovdan oʻtgan mutaxassis) sohadagi ish staji 5 yil va undan yuqori boʻlsa 2. Malaka oshirishdan oʻtganligi 10 0 Oʻz vaqtida malaka oshirish kurslarida qatnashmagan boʻlsa 10 Oʻz vaqtida malaka oshirish kurslaridan oʻtib, tegishli sertifikat (hujjat)ga ega boʻlsa 3. Sinfdan tashqari profilaktika, kasbga yoʻnaltirish ishlarini olib borish hamda korreksion va rivojlantiruvchi mashgʻulotlar 45 15 Korreksion-rivojlantiruvchi mashgʻulotlarga muhtoj boʻlgan oʻquvchilarni toʻliq qamrab olish yuzasidan ish olib borilganligi hamda 7-sinfdan interaktiv soʻrovnomalar oʻtkazish va shu asosda kasb-hunarga boʻlgan qiziqishini aniqlanligi va ularning maʼlumotlar bazasi yaratilganligi 30 Emotsional-hissiy zoʻriqishlar, xavotirlik darajasi yuqori va oʻziga ishonchi past boʻlgan bolalar uchun korreksion-rivojlantiruvchi mashgʻulotlar tashkil etish, oʻquvchilarni kasbga yoʻnaltirish maqsadida seminar-treninglar hamda soha mutaxassislari bilan davra suhbatlarini oʻtkazganligi, shuningdek, kasbiy moyilligi boʻyicha kelgusida aniq ishchi kasblar boʻyicha professional taʼlim olishi mumkin boʻlgan oʻquvchilar oʻrtasida kasbga yoʻnaltirish ishlari olib borilganligi 45 Maktab bitiruvchilarini taʼlimning keyingi bosqichiga toʻgʻri yoʻnaltirish yuzasidan oʻquvchilar va ularning ota-onalari oʻrtasida targʻibot-tashviqot ishlarini olib borganligi hamda taʼlimning keyingi bosqichiga qamrab olish boʻyicha statistik maʼlumotlar jamlanganligi, korreksion-rivojlantiruvchi mashgʻulotlarga muhtoj boʻlgan oʻquvchilarni, ota-onalar va pedagoglar toʻliq qamrab olingani va oʻquvchi-yoshlar oʻrtasida deviant xulq atvor koʻrinishlarining (zoʻravonlik, oʻz joniga qasd qilish, erta tugʻruq) mavjud emasligi 4. Ijodiy ishlar 20 10 Konferensiya va seminarlarda maʼruza yoki tezislar bilan ishtiroki (kamida 2-marta) 20 Ishlab chiqilgan metodik tavsiyalar hamda qoʻllanmalar yoki ilmiy maqola va tezislari chop etilganligi (kamida 2-marta) 5. Umumtaʼlim muassasasi Kuzatuv kengashi va oʻquvchilarning psixolog faoliyatiga bergan bahosi 5 0 Soʻrovnomada qatnashganlar Kuzatuv kengashi aʼzolari soniga nisbatan “Ijobiy fikr” bildirganlar ulushi 70 foizdan past boʻlsa 5 Soʻrovnomada qatnashganlar Kuzatuv kengashi aʼzolari soniga nisbatan “Ijobiy fikr” bildirganlar ulushi 70 foiz va undan yuqori boʻlsa 5 0 Soʻrovnomada qatnashganlar Pedagogik kengash aʼzolari soniga nisbatan “Ijobiy fikr” bildirganlar ulushi 70 foizdan past boʻlsa 5 Soʻrovnomada qatnashganlar Pedagogik kengash aʼzolari soniga nisbatan “Ijobiy fikr” bildirganlar ulushi 70 foiz va undan yuqori boʻlsa 5 0 Soʻrovnomada qatnashgan oʻquvchilar soniga nisbatan “Ijobiy fikr” bildirganlar ulushi 70 foizdan past boʻlsa 5 Soʻrovnomada qatnashgan oʻquvchilar soniga nisbatan “Ijobiy fikr” bildirganlar ulushi 70 foiz va undan yuqori boʻlsa MAKSIMAL BALL: 100 n) Nizomga 2-ilovaning matni quyidagi tahrirda bayon qilinsin: ___________ viloyati __________ tumani (shahri) _____-son maktabning _______________________ fani oʻqituvchisi ________________________________________ ning 20__-20 ___ oʻquv yilidagi faoliyatiga Umumiy oʻrta taʼlim muassasalarining oʻrnak koʻrsatgan xodimlarini ragʻbatlantirishning direktor jamgʻarmasini tashkil etish va uning mablagʻlaridan foydalanish tartibi toʻgʻrisidagi nizom asosida berilgan BAHOLAR T/r Koʻrsatkichlar Maksimal ball Oʻqituvchi faoliyatining qisqacha tasnifi Faoliyat natijalariga koʻra qoʻyilgan ball 1. Oʻquvchilarning choraklik baholarining oʻrtacha qiymati 5 2. *“Fan olimpiadasi” va boshqa koʻrik tanlovlar, musobaqalarning tuman (shahar) bosqichida oʻquvchisining ishtiroki 30 3. **Tanlov va boshqa tadbirlarda boshlangʻich sinf oʻquvchilarining ishtiroki 4. Oʻqituvchi ish tajribasining ommalashtirilganligi 15 5. Pedagogik ish staji 10 6. Sinf rahbarligi yuklatilganligi 5 7. ***Malaka oshirish kurslaridan oʻtganligi 10 8. Sinfdan tashqari ishlari 15 9. Kuzatuv kengashi aʼzolarining oʻqituvchining pedagogik faoliyatiga bergan bahosi 5 Oʻqituvchi dars beradigan sinflardagi oʻquvchilarning oʻqituvchining pedagogik faoliyatiga bergan bahosi 5 JAMI: 100 Ishchi guruh raisi: __________________ __________ Ishchi guruh aʼzolari: __________________ __________, _________________ _______ ____________________ _________, ___________________ _______, _____________ ”; o) Nizomga 2a-ilovaning matni quyidagi tahrirda bayon qilinsin: “___________ viloyati __________ tumani (shahri) _____-son maktabning kutubxona xodimi ________________________________________ ning 20__ -20 ___ oʻquv yilidagi faoliyatiga Umumiy oʻrta taʼlim muassasalarining oʻrnak koʻrsatgan xodimlarini ragʻbatlantirishning direktor jamgʻarmasini tashkil etish va uning mablagʻlaridan foydalanish tartibi toʻgʻrisidagi nizom asosida berilgan BAHOLAR T/r Koʻrsatkichlar Maksimal ball Faoliyatning qisqacha tasnifi Faoliyat natijalariga koʻra qoʻyilgan ball 1. Kutubxona boʻyicha mutaxassislik maʼlumotiga ega boʻlishi 10 2. Malaka oshirishdan oʻtganligi 10 3. Kutubxonachi lavozimidagi ish staji 20 4. Maktabda ehtiyojga koʻra darsliklar boʻyicha buyurtmalarning toʻgʻri shakllantirilganligi 30 5. Oʻquvchilarning kutubxonaga jalb qilinishi 30 JAMI: 100 Ishchi guruh raisi: __________________ __________ Ishchi guruh aʼzolari: _____________________ ____________, _______________________ ___________, ________________________ _______, ________________________ ___________________”; l) Nizomga 2b-ilovaning matni quyidagi tahrirda bayon qilinsin: “___________ viloyati __________ tumani (shahri) _____-son maktabning psixolog xodimi ________________________________________ ning 20__ -20 ___ oʻquv yilidagi faoliyatiga Umumiy oʻrta taʼlim muassasalarining oʻrnak koʻrsatgan xodimlarini ragʻbatlantirishning direktor jamgʻarmasini tashkil etish va uning mablagʻlaridan foydalanish tartibi toʻgʻrisidagi nizom asosida berilgan BAHOLAR T/r Koʻrsatkichlar Maksimal ball Psixolog faoliyatining qisqacha tasnifi Faoliyat natijalariga koʻra qoʻyilgan ball 1. Psixologiya boʻyicha mutaxassislik maʼlumotiga ega boʻlishi 10 2. Malaka oshirishdan oʻtganligi 10 3. Sinfdan tashqari profilaktika, korreksion va rivojlantiruvchi mashgʻulotlar 45 4. Ijodiy ishlar 20 5. Umumtaʼlim muassasasi Kuzatuv kengashi va oʻquvchilarning psixolog faoliyatiga bergan bahosi 5 5 5 JAMI: 100 Ishchi guruh raisi: __________________ __________ Ishchi guruh aʼzolari: __________________ __________, ____________________ _________, ___________________ _______, ____________________ __________ ”.